Bowl/Pool tüüpi skatepark on saanud oma nime kausi/basseini kuju järgi, sest skatepark`i vaadates ei tundu elemendid maapinnale ehitatud, vaid tundub justkui oleks skatepark valminud pinnase süvistamisest. Peamiselt koosneb bowl skatepark quarter`itest, mis on erineva kuju ja suurusega. Quarter´id on üksteise suhtes sellise asetusega, et tekivad erinevad hip´id, corner`id, transfer`id, spine`d jne… . Bowlpark´is saab sõita bmx ja mtb tüüpi rattaga, tõukerattaga ning rula ja rulluiskudega.
Spoti Bowlpark on täies ulatuses kaetud uut tüüpi vineeriga, mis tagab parema haakumise ning on tunduvalt vastupidavam kui tavaline vineer. Spoti Bowlpark`ist leiab külastaja korralikud suured quarter´id, spine´i, vulkaani, flybox´i, wallride seinu, transfer´iks vajalikke gap´e ja erinevaid step up hüppeid. Pargi kõige kõrgem element on 6 m kõrgune vertwall.